Pool (biljard)

Pool er et biljardspill hvor det benyttes en hvit køball og et antall nummererte baller i ulike farver på et bord med seks hull – ett i hvert hjørne og ett på midten av hver langside. Det scores poeng ved å støte bestemte baller ned i hullene.

Spillet åpnes ved at ballene plasseres i en trekant med spissen mot spilleren og køballen støtes fra den andre enden av bordet. Etter åpningsstøtet fortsetter den samme spilleren så lenge han senker baller korrekt. Dersom han mislykkes, overtar den andre spilleren fra samme posisjon.

Pool kan spilles på utallige måter, men de viktigste konkurranseformene er 8-ball, 9-ball, 10-ball og 14.1 kontinuerlig nummerball.

Biljard